<classify> Rais John Magufuli ameiagiza Hospitali ya Taifa Muhimbili, Dar es Salaam iwatibu kwa gharama yoyote majeruhi walioungua moto jana Morogoro Serikali italipa.Hadi wakati Rais anakwenda na kuondoka Muhimbili leo mchana, hospitali hiyo ilikuwa imepokea majeruhi 46 kutoka Morogoro na watatu kati ya hao wamefariki dunia.Amewaomba Watanzania wamtangulize Mungu, wawaombee majeruhi 43 waliopo Muhimbili na wengine 15 wanaopata tiba Hospitali ya Rufaa Morogoro.Kwa sababu hawa ni Watanzania masikini, ajali hawakuitaka waipate lakini imetokea kwa bahati mbaya kwa hiyo Serikali yao ya Jamuhuri ya Muungano wa Tanzania ina wajibu wa kushughulikia shida za hawa Watanzania kwa hiyo ninyi gharama zote washughulikieni, gharama zote Serikali itagharamiaamesema Rais Magufuli baada ya kuwaona majeruhi hao.Mkurugenzi Mtendaji wa Hospitali ya Muhimbili, Profesa Lawrence Maseru amesema, majeruhi wanane wamelazwa kitengo cha wagonjwa mahututi hospitalini hapo.Madaktari wamemweleza Rais kuwa, baadhi ya majeruhi wameungua kwa zaidi ya asilimia 90 hadi 100 ya miili yao.Rais amesema, huu si wakati wa kulaumiana au kuhukumu kwa sababu si wote walioungua walikwenda kuchukua mafuta kwenye lori lililopinduka jana asubuhi mjini Morogoro.Hili lingeweza likampata mtu yeyote lakini kikubwa tawaombee kwa kweli hali ni mbaya, tushikamane katika hili, ni majaribu ya shetani na shetani siku zote atashindwa lakini sisi tutaendelea kuwa Taifa mojaamesema.Rais amesema Watanzania wasiwe majaji na kwamba, ajali ya jana ni kazi ya Mungu hivyo jambo la msingi kwa sasa ni kuwaombea wagonjwa wapone haraka na pia marehemu wapumzike kwa amani.Kwa sababu nimekuwa nikisikia baadhi ya watu wamekuwa wakizungumza hawa walikuwa wanakwenda kuiba mafuta. Generalization kuwahusisha watu kwa ujumla ni mbaya kwa sababu umemuona kama yule dereva amesema alifika pale akasimamisha gari lake akaenda kusaidia, alipoenda kufika tu moto ukalipuka, nae yumo humu...Yupo mwingine anasema alikuwa anasafiri anaenda Mtwara, amezuiwa baadaye moto ukalipuka, kwa hiyo niwaombe sana sana Watanzania wote tusiwe na majibu ya haraka..wapo wengine walikwenda kuokoa, wapo wengine walikuwa wanapita kwenye safari zao wakapata madharaamesema Rais Magufuli.  <topic>: kitaifa 